
ЕУ подршка интегралном територијалном развоју – ЕУ ИНТЕГРА

ОПИС ПОСЛОВА ЗА ПАРТИЈУ 8.

УСЛУГЕ ТЕХНИЧКЕ ПОДРШКЕ И МОНИТОРИНГА У РЕАЛИЗАЦИЈИ НАБАВКЕ ОПРЕМЕ ЗА РЕАГОВАЊЕ НА ВАНРЕДНЕ СИТУАЦИЈЕ У СЛЕДЕЋИМ ЈЛС: УЖИЦЕ, ПОЖЕГА, ЧАЈЕТИНА И БАЈИНА БАШТА

	Бр. уговора о донацији:
	2024/461-514
	Локација имплементације пројекта: 
	Ужице, Чајетина, Пожега и Бајина Башта

	Буџетска линија: 
	5.9.5.
	Период извршења: 
	мај 2026. – април 2028.




	Уводне информације и сврха

	Стална конференција градова и општина (СКГО) је почетком 2025. године отпочела са имплементацијом Програма „ЕУ подршка интегралном територијалном развоју – ЕУ ИНТЕГРА”, који финансира Европска Унија у оквиру ширег програма подршке ИПА III. Циљ Програма је модернизација локалних самоуправа у Србији кроз примену ЕУ модела за интегрални одрживи територијални развој. Кључна ресорно надлежна институција на националном нивоу је Министарство за европске интеграције, док су СКГО и УНОПС имплементациони партнери у погледу реализације планираних пројектних активности. 

Део Програма ЕУ ИНТЕГРА који спроводи СКГО усмерен је на подизање капацитета јединица локалне самоуправе (ЈЛС) и регионалних развојних агенција (РРА) за припрему и имплементацију интегралних развојних пројеката који ће се реализовати кроз грант шему. У складу са тим,  СКГО је спровео јавни позив за подношење предлога пројеката локалног развоја и окончао процес селекције и уговарања пројеката, у складу са Практичним водичем за процедуре уговарања спољне помоћи Европске уније (ПРАГ правила). 

СКГО је у том контексту спровео јавни позив за подношење предлога пројеката локалног развоја, након чега је успешно окончан процес евалуације, селекције и уговарања пројеката. За финансирање је одабрано укупно пет пројеката који се реализују у јединицама локалне самоуправе: Крушевац, Пирот, Мерошина, Ужице и Бор. Планирано трајање пројеката износи 21 месец.
Након потписивања уговора о додели бесповратних средстава, СКГО обезбеђује техничку и финансијску подршку корисницима грантова, као и континуирани мониторинг напретка у реализацији пројектних активности. 

У циљу обезбеђивања високог квалитета имплементације одабраних пројеката и ефикасне реализације предвиђених активности, СКГО ће ангажовати правно или физичко лице,у даљем тексту: стручњак за мониторинг и техничку подршку у реализацији набавке опреме за реаговање на ванредне ситуације на територији града Ужица и општина: Чајетине, Пожеге и Бајине Баште - возила, пловила и опрема.

Ангажовани стручњак ће блиско сарађивати са пројектним тимом СКГО и представницима локалних самоуправа, пружајући мониторинг, контролу и подршку у процесу набавке опреме за реаговање на ванредне ситуације, како би се осигурало да су све активности и трошкови у потпуности усклађени са уговорним обавезама, законским оквиром и процедурама Европске уније. 




	Задатак ангажованог правног или физичког лица

	1. Анализу и процену техничке спецификације, предлога уговора и критеријума у оквиру конкурсне документације као и извештаја о отварању и оцењивању понуда у процесу јавних набавки  опреме за реаговање на ванредне ситуације;

	2. Контрола о усклађености стварне вредности са буџетираном вредношћу у оквиру грант уговора;

	3. Преглед извештаја о напретку које достављају корисници пројекта у области набавке  опреме за реаговање на ванредне ситуације;

	4. Идентификацију потенцијалних техничких, оперативних или имплементационих ризика  у току набавке  опреме за реаговање на ванредне ситуације;

	5. Давање стручних препорука за унапређење реализације набавке опреме за реаговање на ванредне ситуације.



	Очекивани производи рада

	· Кратке белешке о верификацији напретка набавке опреме за реаговање на ванредне ситуације опреме;
· Кратке белешке о идентификованим ризицима и неправилностима у реализацији набавке и инсталације опреме за реаговање на ванредне ситуације.;
· Ревидирање извештаја корисника гранта у складу са динамиком имплементације (квартални, годишњи).









	Активности и обим ангажмана

	Активности
	Максимално предвиђен  број дана

	1. Анализa и проценa техничких спецификација, предлога уговора и критеријума у оквиру конкурсне документације за јавне набавке.
	1

	2. Мониторинг и контрола испоручене опреме у складу са уговором и пројектним задатком.
	2

	Максималан број дана
	3




	
Потребне квалификације, искуство и вештине

	Обавезни услови:
· Високо образовање (минимум 240 ЕСП бодова) из области техничких, природних или друштвених наука, односно завршене мастер академске, специјалистичке академске или струковне студија, или основне студије у трајању од најмање 4 године 
· Радно искуство у области управљања ванредним ситуацијама, смањења ризика од катастрофа и/или сродним областима - 5 година;
· Практично искуство са буџетирањем опреме и анализом трошкова у области цивилне заштите и ванредних ситуација;
· Познавање  прописа у области цивилне заштите и ванредних ситуација  за имплементацију инфраструктурних пројеката на националном и локалном нивоу, као и ЕУ стандарда;
Пожељни услови:
· Искуство у имплементацији пројеката финансираних из ЕУ и других међународних донаторских фондова;
· Искуство у раду са локалним самоуправама.




	Комуникација и координација током ангажмана

	У обављању активности, ангажовани стручњак ће бити у сталној комуникацији са Саветницом за инфраструктуру, као и са Mенаџером програма. Такође, ангажовани стручњак ће блиско сарађивати са другим стручњацима ангажованим  на истим грантовима ради размене релевантних информација, усаглашавања налаза и заједничког извештавања према пројектном тиму ЕУ ИНТЕГРА.

